**17.12.2016**

Milé deti a mládež, keď si tak pomyslím, tak nedávno som bol, ako vy, no veľmi rýchlo to prebehlo, lebo už mám 54 rokov. A ide to čoraz rýchlejšie a rýchlejšie.

Nedávno som Vám písal a patrí sa Vám už zas niečo napísať. Písal som, či povzbudzoval chorých, starších a starých. Teraz chcem povzbudiť Vás, milé deti a tínedžeri. V čom? Už teraz vidím, tie vaše úškleby a aj zvedavosť. Ja ako chalan som vôbec nemal rád napomínanie, poučovanie a dristy dospelých, či to boli učitelia, rodičia a iní (skúsenejší), múdrejší, starší.

Bolo mi to za tri, až teraz si rád vypočujem starších a skúsenejších. No ale ja som stále, ako dieťa, hoci mám 54. Lebo veľmi málo toho viem a môžem sa stále učiť.

Aký darček si si prial od Ježiška pod stromček? A doniesol ti ho?

**18. 12. 2016** Ja som si prial bolesť a utrpenie, lebo chcem ísť s ním priamo do neba. Nechcem ísť do pekla, ba dokonca ani do očistca nechcem ísť, ale moja túžba je ísť s Ježiškom priamo do neba. A to bez bolesti a utrpenia sa priamo nedá ísť. No, ale to vy ešte celkom nechápete.

Takže kúsok bolesti, ako darček som už dostal dnes, lebo ma seklo v krížoch. Prečo? Lebo som blbol s deťmi, robil som s nimi lietadielka, nosil ich na koni a starý kôň to už nevydržal a seklo ho. Poviem Vám jednu príhodu, čo som počul: Bolo raz jedno dievčatko a celá rodina bola veľmi chudobná. Veď viete aj vy, že vo svete je ešte veľa detí a ľudí veľmi chudobných. A sú charity a tieto charity pomáhajú chudobným deťom vo svete. Takže aj vy aj vaši rodičia, keď prispievate na tieto charity, tak pomáhate týmto deťom. Tak aj toto dievčatko dostalo darček. Áno bolo to od Ježiška, lebo Ježiško má rôzne spôsoby a cesty, ako obdarovať detí a ľudí. Aj ja som dostal od Ježiška plavecké okuliare a pritom som ich moc nechcel, lebo za svojho života som už veľa darčekov od Ježiška dostal. Ale viete, ako som sa im potešil? Presne tak veľmi. Toto dievčatko dostalo, rôzne oblečenie, rôzne hračky a ceruzu. A keď sa jej opýtali z čoho má najväčšiu radosť, povedala, že z ceruzy. A prečo z ceruzy? Lebo sa môžem učiť písať a budem si ju šetriť, aby mi vydržala dlho.

A ešte jeden zážitok: Bol chlapec a začal chodiť do školy, ale strašne sa mu nechcelo učiť. Keď prišiel domov zo školy, mama mu povedala: ,, Poď ideme písať, ideme sa učiť.“ On odpovedal: ,, Ešte som si nepobehal!“ Hoci mama prosila, plakala, prikazovala, chlapec si opakoval svoje, ešte som si nepobehal. Pre chlapcovu tvrdohlavosť, mama musela ustúpiť. Ten chlapec doteraz neovláda pravopis, mrzko píše a nerád. Vyhodili ho aj z vysokej školy, lebo neurobil skúšky. A prečo ich neurobil? Lebo sa málo a slabo učil! A teraz banuje. Hoci sa poučil z tejto chyby, no už je dosť neskoro to dobehnúť. Viete, kto je ten chlapec? Áno, to som ja, veď to vidno, aj na mojich listoch. Môj brat Fúzo, keď chcel opraviť môj misijný list, čo som napísal do Facebooku. Tak povedal, že je tam toľko chýb, a tak je napísaný, že by musel celý prepísať, tak ho nechal radšej neprepísaný. Áno, hanbím sa za to ako píšem.

A do tretice poviem Vám, ešte jeden príbeh. Učiteľ hovoril ako som sa stal učiteľom? ,,Keď som bol... (áno je to trochu dlhý list, ale môžete ísť spokojne domov, či nemusíte ho dočítať) malý, mali sme obchod, žili sme chudobne a ťažko, ale keď otec zomrel, bolo to o moc ťažšie. Mama musela predať obchod, lebo ochorela a nevládala ho utiahnuť. Ja som sa musel starať o domácnosť a súrodencov. Nevedel som, čo je to hrať sa a pod. Mama, keď ležala na posteli a zomierala, povedala mi: ,,Synu, uč sa, lebo, keď vyštuduješ, môžeš si nájsť ľahšie prácu a nebudeš musieť tak trpieť.“ Mama zomrela a ja som sa staral o súrodencoch a pritom som sa učil. Povedal som si, že sa budem učiť a stanem sa učiteľom. Cesta nebola ľahká, ale stal som sa učiteľom. Toho učiteľa mali všetci žiaci radi. A ja Vás chcem povzbudiť: Aby ste sa tešili z každého darčeka, lebo sú väčšinou dávané z lásky. No ja si myslím, že väčšina z Vás to aj robíte a určite viete, že láska je viac, ako darček. Viete aký darček nám dal BOH? Aký? A prečo? Ja Vám iba poviem, že ten dar sa nedá kúpiť, takú veľkú má hodnotu (cenu). Dá sa iba prijať, alebo odmietnuť. Po druhé: Učte sa!! Lebo ak sa nebudete učiť, tak po Vás nebudú vedieť prečítať list. Chacha, tak ako po mne. Pretože aj v tejto dobe učený, vyštudovaný človek, skôr nájde prácu ako neučený. Keď som bol na Poníkoch a chvíľu som robil s cigánmi, tak deti sa vedeli tešiť, keď som im dal perá, fixky, písanky, lebo rodičia im to moc nekupovali. Ale čo myslíte, koľkí sa potom išli po ZŠ učiť ďalej na strednú školu a na vysokú ani nehovorím? Naposledy, keď som odišiel, tak dvaja z deviatky išli sa učiť za stolárov. A z tej osady, viete ako ťažko si chlapi hľadajú prácu? A najmä aj preto, lebo nemajú žiadny výučný list. Áno, ja som sa slabo učil a teraz Vás povzbudzujem!? Že učenie pomáha k múdrosti. No na druhej strane zas nie všetci učení ľudia sú múdri. Moja babka bola múdra, hoci nie až tak učená. Múdrosť je aj dar z hora. A už dosť !!

Pokoj a dobro.

**7.10.2017**

Milí bratia a sestry,

Našiel som tu list z minulého roka, čo som Vám písal a neviem prečo som ho Vám neposlal. Asi sa mi zdal nevhodný, tak Vám ho posielam teraz po roku.

A tiež sa Vám chcem poďakovať, lebo som prežil krásnu dovolenku v Brezovici. Áno mám sa výborne a nič mi nechybuje, lebo Pán sa o mňa stará. Najdôležitejšie je, že máme Chlieb náš každodenný, Odpustenie hriechov a Duchovnú posilu. Ale predsa Slovensko mi chybuje, ľudia, dedinské zvyky, jedlo, ach, také bryndzové halušky, či hurka a pod. O prírode ani nehovorím. Takže dovolenku na Slovensku, aj v Brezovici, som si vychutnal a ťažko sa mi odchádzalo.

Hoci, možno o rok už budem doma, ale aj tak. Ja som si domov inak užíval, keď som bol doma, a inak, keď som na Islande. Teraz mi viac chybuje. Preto sa teším, že Pán farár dáva veľmi veľa informácií o Brezovici na internetovú stránku a aj Jožko Kovalik. Vďaka Bohu za to.

Teším sa, že ste taká živá, činná, aktívna dedina. Len si to zachovajte. A vôbec sa nehanbite za to, že slúžite Bohu, že sa modlíte, či inak chválite Boha. Len tak pokračujte. Modlitba je veľmi dôležitá !!! Vlastne, Vám to nemusím pripomínať, lebo to viete. No ja som to na Slovensku vedel, ale aj tak som sa málo modlil. Lebo som bol veľmi aktívny a činný. No teraz na Islande je to naopak. Viac sa modlím a málo som činný, aktívny.

Malý extrém, ale ja som taký extremista. Buď pracujem od nevidím do nevidím, alebo nič nerobím od nevidím do nevidím, chachacha. Ďakujem tiež za modlitby, že sa modlíte za nás rehoľníkov, rehoľníčky a kňazov, lebo verím, že modlitba je veľká pomoc a preto sa máme navzájom modliť jeden za druhého. O modlitbe a skúsenosti s ňou, by som mohol dlho písať, to nabudúce.

Tiež však ďakujem za finančnú podporu, za eurá čo ste mi dali. Ja som ich použil pre chudobných na Slovensku. Najmä pre jedno dievča 25 ročné, ktorá je vo väzení za vraždu na 20 rokov. Ja som si ju adoptoval a snažím sa jej pomáhať ako môžem. Mnohí si adoptujeme dieťa z Afriky a pomáhame ľuďom v Afrike. Kto sa modlí a pomáha ľuďom vo väzení, vrahom a iným? Ja som nikdy nemyslel na väzňov, ale teraz, keď čítam jej listy, tak si aj poplačem. Jej (im) nemôžem pomáhať tak, ako ľuďom na slobode, že prídem, objímem, poteším, donesiem jedlo, či inak pomôžem. Pomáham jej tak, že sa za ňu modlím, píšem si s ňou, posielam jej peniaze, lebo tam si musí všetko platiť a prácu jej tam len tak nedajú. Jej rodina žije na ulici. Moja známa zo Slovenska, jej posiela raz za čas balík a to iba raz za mesiac a iba napísané veci jej môže poslať. Tak ešte raz Pán Boh odplať aj za peniaze.

Viem, že mnohí nemáte peniaze navyše, že je to obeta, však patrí to do Pokánia, je tam: Modlitba, Pôst, a Almužna. Teraz si trochu viac uvedomujem čo je väzenie. Ona to veľmi ťažko znáša aj preto, lebo je slabo veriaca. Tu na Islande, nie sú chudobní materiálne, ale sú chudobní duchovne (a to veľmi). Takže ani moc nedávajú na chudobných, alebo o tom aspoň neviem.

**8. 10. 2017** Keď som Vám už písal o tom väzení, tak Vám dám otázku: ,,Viete, čo značí, keď Ježiš v evanjeliu tak často hovorí: ,,Robte pokánie? Čiňte pokánie? Čo myslíte, čo to značí? To je otázka pre Vás nie je pána farára. Viete ja som to mnoho raz počul, čítal, ale nikdy som sa nad tým nejako nezamýšľal a nieto, aby som to ešte robil. Až teraz, o tom trochu uvažujem. Aj sa za to hanbím. Ale ja sa teším, že som to pochopil. Vďaka Bohu!!!

No, keď ste už odpovedali pánu farárovi, tak Vám poviem moju skúsenosť. Kam pôjde to dievča, keď ju pustia z väzenia? Nemá otca, ani dom a jej matka žije na ulici. Kam by som išiel ja, keby ma pustili z väzenia? Ja asi domov a keby mi žil otec, tak k otcovi. Čo robil márnotratný syn, ktorý žil medzi sviňami? Počúval som to, ale nerozumel celkom. Alebo rozumel, ale nerobil tak. Prečo? Adam zhrešil tým, že si zobral život do vlastných rúk a rozhodol sa žiť len podľa seba a pre seba. A my, ľudia, sme túto formu života zdedili po ňom. Sme sebestační. Sme voči Bohu hriešne sebestační: Dobre porozmýšľaj o tom, podľa koho žiješ a pre koho žiješ? Často rozmýšľaj o tom, keď prídeš tam, vlastne stále, podľa koho žijem a pre koho žijem? Keď zistíš, že podľa koho žiješ a pre koho žiješ, tak zaplačeš, ako ja. No trochu sa vráťme. Čo je pokánie? Robím pokánie?

**9. 10. 2017** Pokánie je: Ak som niekomu ublížil, tak sa snažím to napraviť. Ak som niečo ukradol, tak sa snažím to vrátiť. Keď som niekoho slovne urazil, tak ho idem poprosiť o odpustenie. Keď mňa niekto slovne urazil, či inak, tak mu odpustím. A všetci vieme veľmi dobre, že to nie je ľahké urobiť. A to je obeta a obetovať sa, to veľmi bolí. Napraviť niečo čím sme ublížili, to nie je ľahké. Je to hanba. Tak radšej budem klamať, alebo sa vyhovárať. Lebo čo si ľudia o mne pomyslia? Mať dobré meno je dôležité, no mať úprimné a čisté srdce je dôležitejšie. Ja som si často povedal, vyspovedám sa a Boh mi to odpustí. A tak aj bolo. Boh mi to odpustil. Teraz viem, že spoveď nestačí k pokániu, alebo je len malou čiastkou z toho, čo pokánie všetko zahŕňa. Dosť často spoveď je málo, treba robiť pokánie! Vyguglite si aj najlepšiu odpoveď, nájdete v sv. písme, čo je pokánie? Ja som si to vyguglil a dlho som nad tým rozjímal. Spoveď je vtedy dobrá, keď ide o skutočnú vnútornú premenu. Musí tam byť skutočná ľútosť a predsavzatie.

Už si plakal (vnútorne plakal), keď si ľutoval svoj hriech? Ja som si často hovoril a často to aj počujem od veriacich „že ja moc nehreším“ (dodržujem desatoro). Verím v Boha, nikoho som nezabil a pod. No odpovedz si (my) na túto otázku: Pre koho žiješ a podľa koho žiješ? Nežiješ (nežijem) len podľa seba a pre seba? Zistite, že klameme aj sami seba, keď hovorím, že moc nehreším. Alebo, že stačí mi spoveď bez pokánia. Keď si hovorím, že som sebestačný. To značí, že som hriešne sebestačný. Pokánie: modlitba!!! Modlíš sa? Ako sa modlíš? Nemáš čas na modlitbu? Hrešíš až sa blízka, lebo si sebestačný, lebo to hovorí, dokážem to aj bez Boha.

Áno veľa vecí dokážeme sami urobiť, veľmi veľa vecí. Avšak, iba Ježiš si dokáže poradiť s hriechom v nás. Spása spočíva prijatím Kristovej vlády a víťazstvo nad hriechom. Ježiša v Eucharistii máme prijať, nielen ako predmet, ale ako osobu, prijať Božie slovo. Ak nie je Kristus v nás, tak určite prehráme, zápas s diablom. A naopak, ak prijímam Krista, ako Pána, je Kristus na tróne života.

Všetky záujmy sú poddané Božiemu riadeniu. V živote takého človeka sa objavujú ovocie a dary Ducha Svätého Gal 5,22 – 23. Ale ovocie Ducha je: Láska, Radosť, Pokoj, Zhovievavosť, Láskavosť, Dobrota, Vernosť, Zdržanlivosť 1 Kor.12. Teda ak prinášam (dávam), takéto ovocia, tak je vo mne určite Kristus. Kto chce ísť za mnou nech zaprie sám seba, vezme svoj kríž a nasleduje ma. Zaprieť sám seba značí, zaprieť svoje ego vo všetkých svojich prejavoch. Značí zrieknuť sa vedúceho postavenia vo svojom živote. Slovo viera značí v Ježišovom jazyku, nechám sa viesť, nechám sa riadiť. Nebudem robiť podľa seba a pre seba. Budem robiť podľa evanjelia a pre Boha. Sv. František hovorí: ,,Len keď zabúdam na seba, nachádzam seba samého.“ Ježiša máme prijať, ako Slovo, ako Telo, ako Život, ako Pravdu, ako svoju Cestu. Kto to robí, stáva sa Božím priateľom. Kto to nerobí, i keď chodí do kostola, ešte stále nepatrí do kruhu Božích priateľov.

Slovo evanjelia neúčinkuje, čírym vypočutím, ale spôsobuje odpustenie, natoľko sa prijíma s vierou. S hriechom treba zápasiť, nielen vyznať pri spovedi, ale mu aj aktívne odporovať. Na druhej strane, nemyslite si, že iba vlastnou silou vyhrám, či zničím hriech. Ak chcete zažiť aspoň minimálnu radosť v tomto svete, tak sa držte Ježišových slov: ,,Kto chce ísť za mnou, nech zaprie sám seba, vezme svoj kríž a nech ma nasleduje.“ Sv. František: ,,Milujte Boha, bojte sa Ho a čiňte pokánie.“ Tak čo je to Pokánie podľa teba? Ja ako som na Islande, tak často o tejto vete rozjímam. A mám o moc väčšiu radosť (pokoj) zo života. A viem, že mnohí z Vás, ktorí viac a lepšie spoznávate a žijete Ježiša, Evanjelium, tak máte väčšiu radosť, pokoj vo vnútri seba (v srdci), lebo to vidno aj navonok. Možno si poviete, je rok na misiách a už nás poučuje. Ja som mal, aj mám viac času, a toto som všetko odpísal, takže mám to z kníh. Ja musím ešte veľa pokánia narobiť, aby som žil ako Ježiš učí. Takže ďakujem za veľké Modlitby a Almužnu. Nech Vám to Boh odplatí.

Za Vás sa modlí brat Ignác Martin. Pokoj a dobro.

**9.10.2017**

Pokoj a dobro : pre páterka

Možno som trochu veľa toho popísal, ale vieš, keď ja tu teraz moc nič nerobím, tak mám čas veľa písať a tak. Osobne Ti ďakujem, čo si pre mňa urobil, robíš, aj za dedinu, že sa o nich staráš. Milujem svoju dedinu, ľudí v nej, aj Slovensko. Možno som tu iba do apríla, lebo vtedy máme kapitulu a potom sa uvidí. Niekedy tu prežívam také stavy úzkostí a musím veľmi prosiť o vieru, aby som aj ja uveril, že čo prosím v modlitbe, že sa splní. Lebo, na Slovensku, tým že som bol veľmi aktívny a činný som nejaké výsledky po sebe videl, ale teraz, keď tá moja činnosť je mizerná a ani po modlitbe toho veľa nevidím, asi lebo sa zle a málo modlím. Tu na Islande nám často (stále) prší, fúka, je hmla. A niekedy mi to ide dobre na nervy: Aj z toho počasia mám také zvláštne, depresívne stavy, bolenie hlavy moje telo nie je na také zmeny zvyknuté. Vieš pozriem ráno z okna a čo vidím ? Slnko vychádza, hneď mám viac energie, ibaže po pól hodine ho už nevidno, vidno hmlu, začína fúkať a pršať. V nedeľu som bol na turistike na kopci, v bôtoch som mal samí igelit proti dežďu, ale našťastie nefúkalo. Dve hodiny som chodil okolo vodopádov, modlil sa ruženec a obdivoval tu krásu, lebo je to aj krása.

Takže pozývam ťa na Island, lebo som sa tu už viacej udomácnil a do apríla som tu určite, potom uvidím podľa okolností, ale učím sa aj islandčinu, ale nejak mi nejde, ale to nevadí.

Asi žijem trochu nereálny život, ako v pustovni a realita sveta mi trochu uniká. Viac som zahĺbený do seba. Dosť rozjímam o sv. Františkovi (o chudobe), o sv. Terézii z Avily Hrad v nitru či o sv. Ľudovít Márie Grignion z Montfortu, či o Jóbovi. Takže realita sveta mi uteká. Na internete som čoraz menej a menej, neviem, ale asi som staromódny, tej technike moc nerozumiem. O vonkajších veciach nemám čo písať, lebo žijem viac pustovne, ale na turistiku (prechádzky) chodím často. A duchovné veci sa ťažko opisujú.

Modlím sa aj za teba, viem že to nemáš ľahké a čakám ťa a aj keď sa rozhodneš prísť inokedy, tak moji bratia a biskup, ťa radi príjmu. Pokoj a dobro.

**12.10** Milý brat v Kristu, tu na Islande prežíva radosť aj bolesť. Čím som tu dlhšie tak prežívam viac radosti, lebo aj tá bolesť či smútok, ktorú raz za čas mám mení sa na vnútornú radosť. Dostal som dar milosti, keď žijem s Kristom, v Kristovi a pre Krista, tak mi je to už tak jedno, kde žijem a na tejto zemi, či na Slovensku, či na Islande, lebo som, len pútnik na tejto zemi. Aj tu na Islande je toľko krásneho, za čo chválim Boha. Inak si vážim veci, ktoré som na Slovensku bral ako prirodzené a málo som ďakoval za ne. Tu, keď vyjde slnko tak hneď ďakujem Bohu zaň, lebo slnka tu máme veľmi málo. Viem si vychutnať, pešiu turistiku, lebo je tu taká častá zmena počasia, že sa málo k nej dostanem. Poliakov mám radšej aj na Slovensku, som ich brat s rezervou. Rôzne národnosti (ľudí) beriem inak, ako na Slovensku. V čom mi ešte pomohlo Island? Dal mi veľa ticha a samoty, čas na seba a Boha a to si musím zachovať, aj keď prídem na Slovensko.

Viem aký som hriešny, skazený a slabý človek. Moja vôľa je skazená a viac je naklonená  hriechu. Preto chcem plniť iba Božiu vôľu. Lebo on robí cezo mňa veľa dobrého. Bez jeho milostí by som nebol tam, kde som. On mi dáva radosť a pokoj zo všetkého,  okrem hriech samozrejme. Prosím o vieru, lebo uveriť, že moje modlitby sú vyslyšané, je naozaj ťažko. Drahý brat, nech ti Pán pomáha v tvojich ťažkostiach, v práci s ovečkami, dá ti veľa sily, zdravia, dá ti veľa sily, nech ťa žehná, aby si plnil Božiu vôľu s radosťou. V modlitbe myslím na teba.